                                                        Zápisnica
                    zo zasadnutia obecného zastupiteľstva v Ploskom zo dňa 16.6.2022 

Program: 1, Zahájenie

                2, voľba overovateľov a zapisovateľa
                3, kontrola uznesení
                4, odborné stanovisko kontrolórky k záverečnému účtu obce za rok 2021
                5, Schválenie záverečného účtu obce za rok 2021
                6, schválenie VZN č.1/2022 o určení pravidiel času predaja v predajni rozličného tovaru Ploské 40

                7, schválenie VZN č. 2/2022 o organizovaní miestneho referenda v obci Ploské
                8, informácie starostu / súd, práce v lese/

                9, diskusia
                10, uznesenie

                11, záver

1, zasadnutie obecného zastupiteľstva otvorila starostka obce, privítala prítomných a skonštatovala, že z počtu 3 poslancov sú prítomní traja a preto je obecné zastupiteľstvo uznášania schopné. Následne prečítala program zasadnutia. Nikto nemal návrh na doplnenie. Hlasovanie za návrh prebehlo nasledovne: za návrh -3, proti -0, zdržal sa-0.

2, Za zapisovateľa bola navrhnutá p. Drábová, za overovateľov p. Mesiar a p. Bakoš Hlasovanie za návrh: za-3, proti-0, zdržal sa-0.
3. Uznesenie č. 1/2022 je splnené. 
4, Kontrolórka obce p. Piatnicová predložila poslancom Odborné stanovisko k záverečnému účtu obce za rok 2021. Starostka vyzvala poslancov, aby sa k stanovisku vyjadrili. Poslanci sa zhodli v tom, že stanovisko je prehľadné, zrozumiteľne členené, nemali žiadne pripomienky.  Stanovisko teda jednohlasne berú na vedomie.
5, Následne vyzvala starostka poslancov k hlasovaniu o schválení záverečného účtu obce Ploské za rok 2021. Hlasovanie: za -3, proti -0, zdržal sa -0. 
6, Starostka informovala poslancov, že Okresná prokuratúra si v mesiaci apríl vyžiadala od obce VZN o miestnom referende a čase predaja. Obec tieto VZN nemala obec prijaté a preto ich starostka vypracovala. Poslanci najprv posúdili návrh VZN č.1/2022 o určení pravidiel času predaja v predajni rozličného tovaru. Nikto nemal pripomienky ani návrhy, preto dala starostka hlasovať. Hlasovanie: za -3, proti -0, zdržal sa -0.
7, VZN č. 2/2022 o organizovaní miestneho referenda v obci Ploské. Poslanci návrh posúdili, nikto nemal návrh na doplnenie, ani pripomienky. Hlasovanie: za -3, proti -0, zdržal sa -0. 

8,. Starostka ďalej informovala poslancov o súdnom pojednávaní, ktoré sa konalo 27.4.2022 na Okresnom súde v Rimavskej Sobote vo veci žaloby p. Daniša voči obci Ploské. Prečítala poslancom Rozsudok v mene Slovenskej republiky. Ešte sa musí čakať na určenie súdnych poplatkov. Poslanci vzali Rozsudok na vedomie. Ďalej starostka informovala poslancov, že je treba v obecnom lese urobiť prebierky a to na ploche cca 18 ha. Po rozhovore s OLH p. Ing. Antalom sa dohodli, že v tomto roku by sa začali práce na ploche cca 10 ha. Ak by všetko prebiehalo hladko, bude sa pokračovať aj ďalej. Starostka osloví záujemcov a požiada o cenovú ponuku. Pán Mesiar bude mať na starosti kontrolu prác spolu s OLH, no všetko sa ešte dorieši. Práce - prerezávky ktoré  p. Daniš nedokončil je ešte potrebné dokončiť a to na ploche tri hektáre. Poslanci vzali informácie na vedomie. Tiež je potrebné vypracovať PHSR obce Ploské, nakoľko bez neho nemôžeme žiadať o žiadnu dotáciu. Tu tiež starostka požiada o vypracovanie cenových ponúk od viacerých spoločností.
9, do diskusie sa poslanci zapájali počas rokovania a ďalšie príspevky nikto nemal.

10. Uznesenie – hlasovanie za návrh prijatia uznesenia prebehlo nasledovne – za návrh-3, proti-0, zdržal sa -0. Uznesenie bolo jednohlasne prijaté.

11. Starostka sa poďakovala za účasť na zasadnutí a zasadnutie ukončila.

Zápisnica bola po prečítaní a po odsúhlasení podpísaná a je v súlade s rokovacím poriadkom obecného zastupiteľstva.

Overil: ––––––––––––––-                                                        Zapísala: Jana Drábová
           –––––––––––––––-

V Ploskom : 16.6.2022
Uznesenie č. 2 zo dňa  16.6.2022
Obecné zastupiteľstvo v Ploskom

A, Schvaľuje: 
                     1, návrh zasadnutia

                     2,  zapisovateľa p. Drábovú a overovateľov zápisnice p. Bakoša a p. Mesiara
                     3, Záverečný účet obce Ploské za rok 2021 a celoročné hospodárenie bez výhrad
                     4, VZN č. 1/2022 o určení pravidiel času predaja v predajni rozličného tovaru Ploské 40
                      5, VZN č. 2/2022 o organizovaní miestneho referenda v obci Ploské
B, Berie na vedomie:

                     1, plnenie uznesenia č. 1/2022
                      2, odborné stanovisko kontrolórky obce k záverečnému účtu obce Ploské za rok 2021.
                      3, informáciu o plánovaných prácach v obecnom lese a vypracovanie PHSR
                       4, Rozsudok v mene Slovenskej republiky
C, poveruje:

                       1, starostku obce zrealizovať práce v obecnom lese – prebierky

                        2, podniknúť kroky na vypracovanie PHSR

